উত্তরে বইছে শৈত্যপ্রবাহ, পাল্লা দিয়ে বাড়ছে রাজধানীর দূষণ স্কেল

দিল্লি: দিল্লিতে ক্রমশ নামছে পারদ। শৈত্য প্রবাহের পরিস্থিতি রাজধানী দিল্লিতে। ছত্রিশগড় এবং মধ্যপ্রদেশের কিছু এলাকায় শৈত্য প্রবাহের সতর্কবার্তা। কোল্ড ওয়েভের ওয়ার্নিং দেওয়া হয়েছে দিল্লি, ছত্তিশগড় ও মধ্যেপ্রদেশে। ওড়িশা ও ঝাড়খন্ডেও শৈত্যপ্রবাহের পরিস্থিতি বলে জানা গিয়েছে।

শৈত্য প্রবাহ শুরু হলেও দিল্লিতে ক্রমশ চড়ছে দূষণের পারদও। যা দিন দিন ভয়াবহ হয়ে উঠছে। সূত্রের খবর শনিবার সর্বনিম্ন তাপমাত্রা প্রায় ১২ ডিগ্রি সেলসিয়াস এবং সর্বোচ্চ ২৬ ডিগ্রি সেলসিয়াস পর্যন্ত যেতে পারে। হিমালয় থেকে ঠান্ডা বাতাস আসার কারণে ভোর ও সন্ধ্যায় ঠান্ডা অনুভূত হচ্ছে এবং আগামী সপ্তাহ থেকে তাপমাত্রা আরও কমতে পারে। তবে, বাতাসের মান অত্যন্ত খারাপ রয়েছে, বেশিরভাগ অঞ্চলে এয়ার কোয়ালিটি ইনডেক্স (AQI) ৪০০ ছাড়িয়ে গেছে।

আরও পড়ুন: ফের আবহাওয়ার ভোল বদল, শনি-রবি কেমন থাকবে আবহাওয়া?

দিল্লিতে শীতের আমেজ শুরু হয়ে গিয়েছে। শৈত্য প্রবাহের সতর্কবার্তা দিল্লিতে। পাশাপাশি, শহর কলকাতাতেও শীতের আমেজ রয়েছে। রবিবার থেকে দক্ষিণবঙ্গের সব জেলাতেই কুয়াশার (Fog) সম্ভাবনা। বেশ কিছু জেলায় দৃশ্যমানতা ২০০ মিটার নেমে আসতে পারে। খুব সকালে কুয়াশার দাপট বেশি থাকবে উপকূলের জেলাগুলিতে । উত্তরবঙ্গেও আপাতত শুষ্ক আবহাওয়া। বৃষ্টির কোনও সম্ভাবনা নেই। স্বাভাবিকের তুলনায় তাপমাত্রা দুই থেকে তিন ডিগ্রি সেলসিয়াস নিচে থাকবে। আগামী ৬/৭ দিন শীতের আমেজ চলবে। তাপমাত্রার বড় কোনো পরিবর্তন নেই। রবিবার থেকে উত্তরবঙ্গের নিচের দিকের কিছু জেলায় হওয়ার পরিবর্তন হতে পারে।